**Приложение № 18**

***Допълнителни указания за попълване на данните в Табл.4.1, 5.1, 5.2 и Табл. 16 от бизнес плана за кандидати групи/организации на производители***

**Таблица 4.1** **„Сеитбооборот/обработваеми площи по видове култури и среден добив от дка – само за земята, която съответства на капацитета на активите, за които се кандидатства за финансиране”** - Когато кандидатът е група/организация на производители в **таблица 4.1** се посочва размера на обработваната земя от членовете на групата/организацията на производители, с които участват в групата/организацията и се задължават да поддържат за срок до 3 години (за кандидати микро-, малки и средни предприятия) и 5 години (за останалите кандидати) от датата на окончателното плащане по договора за отпускане на финансовата помощ.

Данните в Табл.4.1 за отглеждани култури се попълват обобщено за цялата група/организация на производители, като допълнително се прилага помощната таблица по образеца по-долу, попълнена по начин който да позволява да се проследи какви култури ще бъдат отглеждани върху площите на всеки от членовете на групата/организацията на производители през годините от изпълнение на бизнес плана, като например:

Табл.4.1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***Засята култура*** | ***I-ва година*** | | ***II-ра година*** | | ***III-та година*** | | ***IV-та година*** | | ***V -та година*** | | ***n-та година*** | |
| ***дка.*** | ***среден добив от дка\**** | ***дка.*** | ***среден добив от дка\**** | ***дка.*** | ***среден добив от дка\**** | ***дка.*** | ***среден добив от дка\**** | ***дка.*** | ***среден добив от дка\**** | ***дка.*** | ***среден добив от дка\**** |
| ***А*** | ***Б*** | ***В*** | ***Г*** | ***Д*** | ***Е*** | ***Ж*** | ***З*** | ***И*** | ***К*** | ***Л*** | ***..*** | ***...*** |
| *Пшеница* | *850* | *….* |  |  |  |  |  |  |  |  |  |  |
| *...* |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| ***Общо засети площи (дка.):*** |  | |  | |  | |  | |  | |  | |

Помощна таблица:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Засята култура | Размер на обработваната земя от членовете на групата/организацията на производители, с които участват в групата/организацията и се задължават да поддържат за срок до 3 години (за кандидати микро-, малки и средни предприятия) и 5 години (за останалите кандидати) от датата на окончателното плащане по договора за отпускане на финансовата помощ. | | | | | | | Общо площ за всички членове  (дка) |
| **I-ва година** | **Член 1** | **Член 2** | **Член 3** | **Член 4** | **Член 5** | **Член 6** | **Член n** | **Първа година** |
| пшеница | 100 | 200 | 100 | 50 | 0 | 150 | 250 | **850**  (Данните се пренасят в Табл.4.1 за съответната култура в първа година.) |
| ечемик |  |  |  |  |  |  |  | …. |
| n-та култура |  |  |  |  |  |  |  |  |
| **II-ра година** | **Член 1** | **Член 2** | **Член 3** | **Член 4** | **Член 5** | **Член 6** | **Член n** | **Втора година** |
| пшеница | 200 |  |  |  |  |  |  | Данните се пренасят в Табл.4.1 за съответната култура във втора година. |
| ечемик |  |  |  |  |  |  |  |  |
| n-та култура |  |  |  |  |  |  |  |  |
| **n-та година** | **Член 1** | **Член 2** | **Член 3** | **Член 4** | **Член 5** | **Член 6** | **Член n** | **n-та година** |
| ….. |  |  |  |  |  |  |  | Данните се пренасят в Табл.4.1 за съответната култура в n- та година. |

Към таблицата се предоставя и допълнителна информация/обосновка с яснота за начина на планиране на културите и площите в Табл.4.1, както и участието на отделните членове на групата/организацията на производители.Данните за членовете следва да съответстват на данните, посочени в Приложение към справка – декларация за обработваната земя/отглежданите животни и наличната самоходна техника от членовете на групата/организацията на производители, с които участват в групата/организацията (по образец).

Кандидатът задължително обосновава и формирането на добивите по видове продукция. Предоставя се информация, съотносими документи/ доказателства/използваните източници – агропазарна статистика, публична информация от браншови организации, др.

**Таблица 5.1. Вид и брой животни, в т.ч. естествения им прираст (за инвестиции в животновъдство)** - Когато кандидатът е група/организация на производители в **таблица 5.1** се посочват отглежданите животни по вид и брой, в т.ч. и естественият им прираст поотделно за всеки един от членовете на групата/организацията на производители, с които участват в групата/организацията и се задължават да поддържат за срок до 3 години (за кандидати микро-, малки и средни предприятия) и 5 години (за останалите кандидати) от датата на окончателното плащане по договора за отпускане на финансовата помощ.

Подобно на примера за Табл.4.1 по-горе, данните се попълват по начин, който позволява да се проследи какви животни (вид и брой) ще бъдат отглеждани от всеки от членовете на групата/организацията на производители през годините от изпълнение на бизнес плана.

Към таблицата се предоставя и допълнителна информация/обосновка с яснота за начина на планиране на данните за отглеждани животни в Табл.5.1, както и за участието на отделните членове на групата/организацията на производители.Данните за членовете следва да съответстват на данните, посочени в Приложение към справка – декларация за обработваната земя/отглежданите животни и наличната самоходна техника от членовете на групата/организацията на производители, с които участват в групата/организацията (по образец).

Кандидатът, в т.ч. всеки от членовете на групата/организацията задължително обосновава и начина на формиране на прираста на животните, включително и в табличен вид (оборот на стадото за животните на отделните членове на групата/организацията или за цялата група/организация в зависимост от вида на отглежданите животни), където е приложимо.

**Таблица 5.2. Животинска продукция (за инвестиции в животновъдство)** - Когато кандидатът е група/организация на производители в таблицата се посочва броя на отглежданите животни по видовете и количеството животинска продукция за всеки един от членовете на групата/организацията на производители, с които участват в групата/организацията и се задължават да поддържат за срок до 3 години (за кандидати микро-, малки и средни предприятия) и 5 години (за останалите кандидати) от датата на окончателното плащане по договора за отпускане на финансовата помощ. Следва да е налице съответствие с данните за животните и прираста, посочени в Табл.5.1.

Задължително се обосновават и планираните добиви по видове животинска продукция. Предоставя се информация и доказателства за използваните източници – агропазарна статистика, публична информация от браншови организации, др.

**В таблица 16**, в колона „А” могат да бъдат посочени и показатели, различни от показателите за оценка ефективността на инвестицията и финансовите показатели (NPV, IRR, PI, PBP), които следва да доказват подобряване на земеделската дейност на всеки от членовете на група/организация на производители, като например: намаляване на разходи, респективно себестойност, др.. Всеки един от показателите, посочени в колона „А” следва да бъде количествено остойностен в колони n1 (преди реализацията на проекта) и n2 (след реализацията на проекта). Начинът на остойностяване (определяне на стойностите, методика и др.) и използваната изходна информация, както и приложими документи по преценка на кандидата следва да бъдат описани в обосновката към таблицата в бизнес план по образец, като документите се прилагат (ако е приложимо) към бизнес плана. Като част от обосновката кандидатът трябва да докаже, че инвестициите и дейностите са от полза включително и за цялата група/организация на производители.